Source: https://www.ssc.sk/sk/pre-verejnost/poskytovanie-informacii/poskytovanie-informacii-podla-zakona.ssc
Timestamp: 2019-06-26 03:48:54+00:00

Document:
Poskytovanie informácií podľa zákona o slobodnom prístupe k informáciám | Slovenská správa ciest - ssc.sk
SSC>Pre verejnosť>Poskytovanie informácií>Slobodný prístup k informáciám
Poskytovanie informácií podľa zákona č. 211/2000 Z.z. o slobodnom prístupe k informáciám (zákon o slobode informácií) v znení neskorších predpisov (ďalej len „infozákon“):
Slovenská správa ciest (ďalej len „SSC“)
bola zriadená na základe Zriaďovacej listiny číslo 316/M-2005 zo dňa 14. 2. 2005 v znení jej zmien a doplnení podľa rozhodnutí ministra dopravy, pôšt a telekomunikácií SR a pôsobí ako rozpočtová organizácia priamo pod Ministerstvom dopravy a výstavby SR (ďalej len „MDV SR“)
má právomoci a kompetencie podľa Štatútu SSC vydaného pod č. 324/M-2005 z 15. 2. 2005 v znení rozhodnutia ministra dopravy, pôšt a telekomunikácií SR z 11. 5. 2006.
platná organizačná štruktúra.
V súlade s § 3 infozákona sprístupňuje SSC informácie, ktoré má k dispozícii a ktorých zverejnenie iné predpisy výslovne nevylučujú.
Žiadosť o sprístupnenie informácie, ako aj návrh, podnet, sťažnosť alebo iné podanie je možné podať:
a) písomne na adresu: Slovenská správa ciest
b) osobne do podateľne SSC na uvedenej adrese v prac. dňoch v čase od 07. 00 – 15. 00 h
c) telefonicky na čísle: 02/50 255 483 v prac. dňoch v čase od 09. 00 - 14. 00 h
d) faxom na číslo: 02/55 568 268
e) elektronickou poštou na adrese: info@ssc.sk
V žiadosti o poskytnutie informácie je v zmysle zákona potrebné uviesť:
komu je žiadosť určená,
aký spôsob sprístupnenia informácií žiadateľ navrhuje (napr. emailom, poštou, telefonicky...).
Ak žiadosť o informácie nemá tieto predpísané náležitosti, SSC vyzve žiadateľa, aby v určenej lehote neúplnú žiadosť doplnil (min. 7 dní). Ak napriek výzve žiadateľ žiadosť nedoplní a informáciu nemožno pre tento nedostatok sprístupniť, SSC žiadosť odloží.
V zmysle § 17 infozákona SSC žiadosť vybaví najneskôr do 8 pracovných dní odo dňa podania alebo odo dňa odstránenia nedostatkov žiadosti podľa § 14 ods. 2 a 3 a do 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a), ak zákon neustanovuje inak.
Zo závažných dôvodov môže SSC predĺžiť lehotu, najviac však o 8 pracovných dní a o 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a). Predĺženie lehoty oznámi žiadateľovi s uvedením dôvodov, ktoré viedli k predĺženiu lehoty.
Ak SSC nemá požadované informácie k dispozícii a ak má vedomosť o tom, kde možno požadovanú informáciu získať, postúpi žiadosť do 5 dní odo dňa doručenia žiadosti povinnej osobe, ktorá má požadované informácie k dispozícii, inak žiadosť odmietne rozhodnutím (§ 18).
V prípade, ak informáciu nemožno poskytnúť z dôvodov zákonom stanoveného obmedzenia prístupu k informáciám (§ 8 – 12 infozákona), SSC žiadosť odmietne rozhodnutím. Všetky obmedzenia práva na informácie vykonáva SSC tak, že sprístupní požadované informácie vrátane sprievodných informácií po vylúčení tých informácií, pri ktorých to ustanovuje zákon.
Ak SSC žiadosti nevyhovie, hoci len sčasti, vydá o tom v zákonom stanovenej lehote písomné rozhodnutie. Rozhodnutie nevydá v prípade, ak žiadosť bola odložená pre nedostatky (§ 14 ods. 3).
Proti rozhodnutiu o nesprístupnení informácií možno podať v lehote do 15 dní od jeho doručenia na SSC odvolanie v zmysle § 19, ods. 1 a 2 infozákona. O odvolaní proti rozhodnutiu SSC rozhoduje MDVRR SR do 15 dní (§ 19 ods. 3 infozákona) . Rozhodnutie o odmietnutí žiadosti možno preskúmať v súdnom konaní podľa osobitného zákona (§ 244 a nasl. Občianskeho súdneho poriadku).
Informácie sa sprístupňujú bezplatne s výnimkou úhrady vo výške, ktorá nesmie prekročiť výšku materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi podľa Sadzobníka vydaného Smernicou o slobodnom prístupe k informáciám v podmienkach SSC.
Materiálne náklady za sprístupnenie informácií sa uhrádzajú podľa všeobecne záväzného právneho predpisu vydaného Ministerstvom financií Slovenskej republiky (Vyhláška Ministerstva financií Slovenskej republiky č. 481/2000 Z. z. o podrobnostiach úhrady nákladov za sprístupnenie informácií.).
poštovým poukazom na účet,
bezhotovostným prevodom na účet SSC vo forme IBAN SK70 8180 0000 0070 0013 5353, vedený v Štátnej pokladnici – s uvedením Variabilného symbolu: 211, správa pre adresáta: číslo žiadosti za ktorú sa poplatok uhrádza,
v hotovosti do pokladne SSC, Miletičova 19, 826 19 Bratislava v pondelok, stredu a štvrtok v čase od 8,00 – 11,00 h.
SSC za správne úkony vyberá správne poplatky podľa prílohy zákona NR SR č. 145/1995 Z.z. o správnych poplatkoch v znení neskorších predpisov.
tlač, kopírovanie – formát A4 (1 strana)
tlač, kopírovanie – formát A3 (1 strana)
jednostranne 0,11 €
obojstranne 0,13 €
poskytnutie informácií na CD – 1 ks
4. informácie zasielané emailom, faxom
Informácie, u ktorých náklady na vyhotovenie a zaslanie neprekročia sumu 7,00 € sa sprístupňujú bezplatne. SSC môže podľa zákona zaplatenie úhrady odpustiť.
Zákon č. 382/2011 Z. z., ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
Zákon č. 341/2012 Z. z., ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
Aktualizované: 15.6.2017

References: § 3
 § 17
 § 14
 § 16
 § 16
 § 19